OpenLLM-France/wikimedia huggingface dataset:
# Celler Mas Doix

Celler Mas Doix és un celler fundat l'any 1998 per les famílies Doix i Llagostera, situat a Poboleda dins la Denominació d'Origen Qualificada Priorat.
Té una producció anual de 10.000 litres que s'elaboren en 10 hectàrees. L'any 2009 exportava el 75% de la producció. Les seves marques són Doix costers de vinyes velles, al qual Robert Parker va atorgar 98 punts i Salanques.
La tradició remunta fins a l'any 1850. L'any 1878, amb una medalla d'argent a l'Exposició Universal de París, i l'any 1888, amb una medalla d'or a l'Exposició Universal de Barcelona, mostren la passió amb què Joan Extrems Doix, avi de Joan Doix, cuidava les vinyes i elaborava els vins.

## Referències

* ↑ Peñín, José. Guia Peñín de Los Vinos de España 2009. Madrid: Peñín Ediciones, 2009. ISBN 978-84-95203-52-6.
* ↑ «Mejores vinos de la historia de España según Robert Parker» (en castellà). Vinorama Magazine, 27-12-2012. Arxivat de l'original el 2022-02-24. [Consulta: 24 febrer 2022].

## Enllaços externs

* Celler Mas Doix - Lloc web oficial
# Dilawar Paixà

Dilawar Paixà (mort 1622) fou un gran visir otomà d'origen croata. Va ocupar alguns càrrecs i esdevingué vers 1612 beglerbegi de Xipre, el 1614 de Bagdad i el 1615 del Diyarbakr, participant en la campanya d'Erevan (1616); va exercir el càrrec fins al 1620; el 1621 va combatre a la batalla de Khotin i el 17 de setembre de 1621 fou nomenat gran visir. Va morir el 19 de maig de 1622 durant la revolta dels geníssers contra el sultà Osman II.

## Bibliografia

* M. A. Danon, Contributions a l'Histoire des Sultans Osman II et Mouçtapha I, 1919.
Gran visir otomà :
# Jean Claude Ricquebourg

Jean claude Ricquebourg (París, 31 de maig de 1966) és un actor de cinema i sèries de televisió francès.

## Biografia

Nascut el 31 de maig de 1966 a la ciutat francesa de París, començà la seva carrera professional l'any 2007 a Barcelona.
Després de diverses aparicions en anuncis de televisió de cadenes estatals i continentals (Mitsubishi, Burger King, TDT, Antena 3, etc.), actuà en nombrosos curtmetratges dels quals un d'ells, Una ventana al futuro es proclamà guanyador del primer premi nacional Cinemavip-Sony Espanya.
A continuació, treballà en més de 30 curtmetratges i exercí diversos papers a la pantalla gran, com a Embrión, presentat al Festival de Cinema de Sitges de 2008.
L'any 2010 marcà el principi del reconeixement al seu treball, el retorn al festival de Sitges amb Apollo 11, un pas en fals?, i el rodatge del llargmetratge Catalunya über alles! de Ramon Térmens, amb Joel Joan.
Al febrer de 2011 actuà a la pel·lícula Red Lights del director Rodrigo Cortés, protagonitzat per Robert De Niro, i a la mini-sèrie de televisió Tornarem per a la cadena TV3.
L'any 2015 actuà a la sèrie Águila roja amb Carmen Maura i Miryam Gallego, i al costat de Jean Reno a la pel·lícula de The Promise. L'any 2017 se'l veié interpretant el paper d'un capità francès a la sèrie Queens: The Virgin and the Martyr.

## Obres
### Televisió

* 2018: Vivir sin permiso, TV5. Marcel.
* 2017: Queens: The Virgin and the Martyr, de José Luis Moreno, RTVE. El capità francès.
* 2015: Águila roja, de Miguel Alcantud. Globomedia, RTVE, Representant de la justícia francesa.
* 2011: Tornarem, de Felip Solé. Mini sèrie TV3 - Cap de les brigades especials de la policia francesa.

### Cinema

* 2016: La llum d'Elna, de Sílvia Quer - El gendarme.
* 2015: The Promise, de Terry George - French Captain.
* 2011: Red Lights, de Rodrigo Cortés - Assistent de Simon Silver, (Robert De Niro.).
* 2010: Catalunya über alles!, de Ramon Térmens - Mafiós kosovar, Artan Musaraj.
* 2009: Panzer chocolate: (tràiler) Nazi del búnker.
* 2008: Embrión, de Gonzalo López - José.
* 2007: Hombre cero, de Carles Schenner - El dibuixant
* 2015: El circo del francès, de Rubén Jiménez Sanz - Jean Marc
* 2010: Confesión de un gourmet, de Carlos Sebatián - Alexander.
* 2010: Apollo 11, un pas en fals?, de Daniel Serra - Stanley Kubrick.
* 2010: Death & Co, de Daniel Piera Pallàs - Death.
* 2009: La belleza de la señora patata, de Fernando Polanco Muñoz. El doctor.
* 2008: Una ventana al futuro, Antany Films:El presentador.
* 2007: Novilunio, 35mm. de Roberto Chinet: El doctor.

## Premis i nominacions

* Una ventana al futuro: Guanyador del primer premi Cinemavip-Sony Espanya 2008.
* Novilunio: Guanyador premi oient de Radio 3 del Cinemad 2009.

## Referències

* ↑ https://web.archive.org/web/20110202165331/http://www.hombrecero.com/
* ↑ https://www.imdb.com/title/tt4241592/
* ↑ http://www.vimeo.com/14141589

## Enllaços externs

* Jean Claude Ricquebourg - Lloc web oficial
* Jean Claude Ricquebourg - Blog oficial
* CatalanFilmsdb.cat - Jean Claude Ricquebourg
* Primacia.org - Entrevista a Jean Claude Ricquebourg Arxivat 2015-01-28 a Wayback Machine.
# Província de Florència

La província de Florència és una antiga província de la regió de Toscana dins Itàlia. L'1 de gener de 2015 va ser reemplaçada per la Ciutat metropolitana de Florència.
Limitava al nord i al nord-est per la regió d'Emília-Romanya (províncies de Bolonya, Forlì-Cesena i Ravenna), al sud-est amb la província d'Arezzo, al sud amb la província de Siena, a l'oest i al sud-oest amb la província de Pisa, al nord-oest i a l'oest amb les províncies de Lucca, Pistoia i Prato.

## Vegeu també

* Arquitectura longobarda

## Referències

* ↑ Città metropolitane, province e unioni di comuni: cosa cambia, governo.it

## Enllaços externs

* Pàgina oficial (italià)
# Lapaz

Lapaz (en rus: Лапаз) és un poble de l'óblast d'Orenburg, a Rússia, segons el cens del 2010 tenia 503 habitants, és la seu administrativa del districte homònim.

## Referències

* ↑ «Численность и размещение населения Оренбургской области. Статистический сборник». Orenburgstat. Arxivat de l'original el 2020-07-25. [Consulta: 25 novembre 2020].
* ↑ Коряков Ю.Б. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 25 novembre 2020].
# Aiea

Aiea és una població dels Estats Units a l'estat de Hawaii. Segons el cens del 2000 tenia 9.019 habitants.

## Demografia

Segons el cens del 2000, Aiea tenia 9.019 habitants, 2.758 habitatges, i 2.260 famílies La densitat de població era de 2109,47 habitants per km².
Dels 2.758 habitatges en un 27,3% hi vivien nens de menys de 18 anys, en un 63,0% hi vivien parelles casades, en un 13,3% dones solteres, i en un 18,1% no eren unitats familiars. En el 13,9% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,24 i el nombre mitjà de persones que vivien en cada família era de 3,51.
Per edats la població es repartia de la següent manera: un 21,2% tenia menys de 18 anys, un 6,4% entre 18 i 24, un 27,6% entre 25 i 44, un 23,1% de 45 a 64 i un 21,7% 65 anys o més.
L'edat mediana era de 41,7 anys. Per cada 100 dones hi havia 96,32 homes. Per cada 100 dones de 18 o més anys hi havia 95,98 homes.
La renda mediana per habitatge era de 71.155 $ i la renda mediana per família de 75.992 $. Els homes tenien una renda mediana de 41.384 $ mentre que les dones 32.394 $. La renda per capita de la població era de 25.111 $. Aproximadament el 3,4% de les famílies i el 4,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Aiea». American Fact Finder. Oficina del Cens dels Estats Units, 15-09-2010. Arxivat de l'original el 2020-02-14. [Consulta: 17 setembre 2010].
* ↑ «Geographic Comparison Table-Aiea». American Fact Finder. Oficina del Cens dels Estats Units, 15-09-2010.
# Districte de West Godavari

El districte de West Godavari (telugu: పశ్చిమ గోదావరి) és una divisió administrativa de l'estat d'Andhra Pradesh a l'Índia amb capital a Eluru. La població (2001) era de 3.803.517 habitants i la superfície de 7742 km².

## Administració

Està administrada en vuit talukes:
* Polavaram
* Chintalapudi
* Kovvur
* Tallepadegudem
* Eluru
* Tanuku
* Bhimavaram
* Narasapur

## Història

Durant la divisió dels Circars del nord en districtes, Eluru fou part del districte de Machilipatnam. Després fou inclosa al districte de Godavari el 1859. Més tard va passar al districte de Krishna. Finalment el 1925 va formar un districte separat anomenat West Godavari amb capital a Eluru.

## Vegeu també

* Mogultur

## Enllaços externs

* Districte de West Godavari - Lloc web oficial
# Dilbert

Dilbert és una tira còmica satírica dibuixada i guionitzada per Scott Adams ha aparegut en els periòdics des de 1989 sobre un entorn d'oficina micro-gestionat, caracteritzant a l'enginyer de programari epònim.
En Dilbert està absorbit per la feina i per un cap dèspota i maleducat, que sempre li exigeix responsabilitats més enllà de la lògica. El personatge comparteix la seva vida amb en Dogbert, el seu irreverent, egocèntric i megalòman gos, i altres personatges secundaris com el becari sobreexplotat, el cap inútil, el company de feina que no fa brot o la secretària que es dedica a fer-li la vida impossible al treballadors entre d'altres, en una original retrat del present i símbol per a tots els desencantats del món laboral. La descarnada visió que ofereix del mateix suposa així mateix una primícia, ja que en 'Dilbert' és la primera sèrie animada que aborda aquest tema amb sarcasme.
La tira ha donat lloc a diversos llibres, una sèrie animada de TV de dues temporades (1999 i 2000) i nombrosos productes enllaçats que van des de ninots farcits fins a gelats. En 2022 fou cancel·lada per San Francisco Chronicle, i en 2023 per The Washington Post, USA Today i Los Angeles Times en considerar que va introduir el primer personatge negre (Dave the Black Engineer) per burlar-se de la cultura woke.

## Referències

* 1 2 Nopca, Jordi. «Cancel·lada la popular tira còmica 'Dilbert' pels comentaris racistes de l'autor» (en anglès). Ara, 26-02-2023. [Consulta: 10 abril 2023].
* ↑ Prieto, Eloi. «Tribut a "Dilbert"». Catalunya Ràdio, 30-03-2009. [Consulta: 10 abril 2023].
* ↑ Helmore, Edward. «Dilbert cartoon dropped by US newspapers over creator’s racist comments» (en anglès). The Guardian, 26-02-2023. [Consulta: 10 abril 2023].

## Vegeu també

* Principi de Dilbert
# Província de Frosinone

La província de Frosinone és una província que forma part de la regió del Laci dins d'Itàlia. La seva capital és Frosinone.
Limita al nord amb els Abruços (província de L'Aquila), a l'est amb el Molise (província d'Isernia), al sud-est amb la Campània (província de Caserta), al sud amb la província de Latina i el nord-oest amb la ciutat metropolitana de Roma capital.
Té una àrea de 3.247,088 km², i una població total de 493.605 hab. (2016). Hi ha 91 municipis a la província.
Fou creada el 1926 amb territoris que prèviament pertanyien al Laci i a la Campània.

## Referències

* ↑ Arxivat 2018-12-16 a Wayback Machine. Dades ISTAT

## Vegeu també

* Vall Llatina

## Enllaços externs

* Pàgina oficial de la Província de Frosinone (italià)
# Liviu Librescu

Liviu Librescu (hebreu: ליביו ליברסקו, Liviu Librescu) (Ploieştu, Romania, 18 d'agost de 1930 - Blacksburg, Virginia, Estats Units, 16 d'abril de 2007) va ser un científic israelià nord-americà, els camps del qual de recerca principals eren la Aeroelasticitat i l'Aerodinàmica. La seva posició més recent era la de professor de Ciències de l'Enginyeria i Mecànica a l'Institut Politècnic i Universitat Estatal de Virgínia. Va rebre el premi Traian Vuia de l'Acadèmia Romanesa el 1972.
Librescu, de 76 anys, va ser supervivent de l'Holocaust, i víctima de la Massacre de Virginia Tech. Va ser assassinat a trets mentre sostenia la porta, impedint l'entrada de l'assassí Cho Seung-hui a la sala de conferències, perquè els seus estudiants escapessin per les finestres.

## Publicacions destacades

* Librescu, Liviu; Ohseop Song. Thin-walled composite beams: Theory and Application. Dordrecht, The Netherlands: Springer, 2006. ISBN 978-1-4020-3457-2. OCLC 62363828.
* Cederbaum, G.; Elishakoff, I; Aboudi, J.; Librescu, L. Random Vibrations and Reliability of Composite Structures. Lancaster-Basel: Technomic Publishing Co, 1992.
* Librescu, Liviu. Elastostatics and Kinetics of Anisotropic and Heterogeneous Shell-Type Structures. Leyden: Noordhoff International, 1976. ISBN 978-90-286-0035-5. OCLC 2092328.
* Librescu, Liviu. Statica şi dinamica structurilor elastice anizotrope şi eterogene (en romanian). Bucarest: Editura Academiei Republicii Socialiste România, 1969. OCLC 17866878.

## Vegeu també

* Massacre de Virginia Tech

## Referències

* ↑ Mundinteractivos. «Liviu Librescu, el profesor que murió al intentar detener al asesino | elmundo.es». [Consulta: 20 febrer 2017].
* ↑ Publication list for Liviu Librescu Arxivat 2007-04-26 a Wayback Machine., Virginia Tech Department of Engineering Science and Mechanics Arxivat 2006-10-06 a Wayback Machine. website, accessed April 17, 2007. Note: All books referenced by this citation.
# Aiello Calabro

Aiello Calabro és un municipi italià, dins de la província de Cosenza, que limita amb els municipis de Cleto, Grimaldi, Lago, Martirano, Martirano Lombardo, San Pietro in Amantea i Serra d'Aiello.

## Evolució demogràfica

Població censada al municipi d'Aiello Calabro :
| Notes: | Elaboració gràfica per part de la Viquipèdia |
| | Font: ISTAT (Institut Nacional d'Estadística) |

## Referències

* ↑ «CensimentoPopolazione» (en italià). ISTAT - Istituto nazionale di statistica, 2011.

## Enllaços externs

* «Pàgina web oficial de Aiello Calabro» (en italià).
# Cesáreo Ruiz

Cesáreo Ruíz (Logronyo, ? - ?) va ser un ciclista espanyol de primers del segle xx. Fou un dels primers vencedors d'etapa de la Volta a Catalunya. Anteriorment ja havia participat en la primera edició de la Volta a Tarragona on va haver d'abandonar a la segona etapa.

## Palmarès

* 1911
** Vencedor d'una etapa a la Volta a Catalunya
** 10è al Campionat d'Espanya

## Enllaços externs

* Fitxa a www.sitiodeciclismo.net
* Fitxa a cyclebase.nl
* Fitxa a museociclismo.it
# Doctrina Hallstein

La Doctrina Hallstein, en honor de Walter Hallstein, ministre d'afers exteriors de la República Federal Alemanya (Alemanya Occidental), fou la doctrina que regí en la política exterior d'aquest país entre 1955 i 1969.
D'acord amb aquesta doctrina, l'RFA tenia el dret exclusiu de representar internacionalment la nació alemanya en tant que es considerava l'única successora legal de l'anterior Reich alemany amb capacitat de reivindicar sobre els territoris sobre els quals tenia sobirania fins al desembre del 1937. En funció d'això, fora de la Unió Soviètica, l'RFA no mantenia relacions diplomàtiques amb cap estat que reconegués la sobirania de la RDA. El primer país al qual s'aplicà aquesta mesura fou Iugoslàvia el 1957 i és directament comparable amb la política d'Una sola Xina de la República Popular de la Xina.
L'Alemanya Oriental intentà evitar aquestes mesures establint relacions diplomàtiques amb els països de l'òrbita soviètica i amb els països recentment descolonitzats del Tercer Món.
Aquesta doctrina no fou mai gens popular, fins i tot entre els aliats occidentals de l'RFA i fou finalment abandonada amb l'adopció de l'Ostpolitik pel Canceller Willy Brandt, que finalment portà a l'establiment de relacions exteriors entre les dues Alemanyes, sense arribar al reconeixement explícit de l'RDA com a subjecte.

## Vegeu també

* Ostpolitik
* Alemanya Occidental
* Reunificació alemanya

## Bibliografia

* Weidenfeld, Werner; Korte, Karl-Rudolf (1999). Handbuch zur deutschen Einheit, 1949-1989-1999 (en alemán). Campus-Verlag. p. 241. ISBN 3593362406.
* Torben Gülstorff: Trade follows Hallstein? Deutsche Aktivitäten im zentralafrikanischen Raum des Second Scramble. Humboldt-Universität zu Berlin, Berlin 2016.
* Torben Gülstorff: Die Hallstein-Doktrin - Abschied von einem Mythos, in: Deutschland Archiv, 9.8.2017.
# Joan Binimelis i Garcia

Joan Binimelis i Garcia (Manacor, 1538/39 - Palma, 12 gener 1616) fou un sacerdot, metge, historiador, geògraf, cartògraf i astrònom mallorquí.
Va fer els primers estudis a Mallorca. Durant la dècada del 1560 va estudiar Medicina a la Universitat de València. Tornà a Mallorca, feu alguns viatges i s'ordenà sacerdot. Aconseguí alguns càrrecs i beneficis dins de la diòcesi de Mallorca. Va escriure algunes obres sobre matemàtiques, medicina, astronomia i història en català, castellà i llatí i realitzà un mapa descriptiu de Mallorca i un plànol de Palma no conservat; gairebé tots aquests textos s'han transmès només per via manuscrita i alguns s'han perdut.
És conegut sobretot per la Història general del Regne de Mallorca, la primera crònica exclusivament mallorquina. Binimelis va escriure la Història en català a l'entorn de 1595 i la va traduir o adaptar ell mateix al castellà entre 1597 i 1601 (la versió castellana es va editar per primer cop el 1927). La Història de Binimelis ultrapassa la mera crònica: és una summa enciclopèdia amb informacions històriques, geogràfiques, mèdiques, cosmològiques, polítiques, de salut pública, etc. Aquesta acumulació conforma un text bigarrat, que en les versions castellanes està dividit en set llibres. El text català de la Història que ha arribat fins als nostres dies és incomplet. La crònica binimeliana és una mostra paradigmàtica de la historiografia renaixentista, cultivada en català per Pere Antoni Beuter, Martí de Viciana, Antoni Viladamor, Pere Gil. Encara que va tenir una mala transmissió, la Història és coneguda per la tradició posterior i és citada i aprofitada per Joan Dameto i Vicenç Mut; durant el segle xviii és copiada i estudiada per erudits com Guillem de Terrassa.
Es així mateix autor d'un treball "sobre els vicis de les dones i el seu tarannà variable"
Al Museu d'Art Sacre de Mallorca es conserva un retrat seu, datat al segle XVII i procedent de l'Hospital de Sant Pere i Sant Bernat. La inscripció que l'acompanya destaca que va ser "inventor del aviso que dan los fuegos de las torres".

## Referències

* ↑ Moll Benejam, Antoni Lluís. «Joan Binimelis i la història de Mallorca o aspectes diversos d'un text oblidat». Xarxa Vives d'universitats - Universitat de Barcelona. Arxivat de l'original el 2017-08-29. [Consulta: 11 abril 2015].
* ↑ 1538?-1616, Binimelis, Joan. Sobre els vicis de les dones i el seu tarannà variable ; Catàleg de dones especialment sàvies. Lleonard Muntaner, 2014. ISBN 978-84-16116-16-4.
# Livni

Livni (en rus: Ливны) és una ciutat de l'óblast d'Oriol, a Rússia, segons el cens del 2023 tenia 42.928 habitants. És la capital del districte (raion) homònim. Es troba a la vora del riu Sosna, un afluent del Don, a 140 km al sud-est d'Oriol, a 258 km al nord-est de Kursk, a 154 km a l'oest de Lípetsk, a 205 km al nrod-oest de Vorónej i a 458 km al sud de Moscou.

## Història

L'origen de la vila sembla remuntar-se a la creació d'una fortalesa de fusta anomenada Ust-Livni, a la vora del riu Livenka, el 1556. Però també podria tenir una fundació anterior a la invasió mongola de Rússia. La fortalesa jugà un paper important protegint la frontera meridional de Moscòvia, contra una incursió dels tàtars de Crimea. Trenta anys més tard, Ivan el Terrible encarregà al príncep Massalski construir la vila de Livni, protegida per la guarnició de la fortalesa. Però fou saquejada i incendiada en diverses ocasions pels tàtars. El 1606, els habitants de Livni es rebel·laren contra Borís Godunov, mataren el governador i proclamaren la seva adhesió al tsar Demetri I el Fals. Dos anys després, Ivan Bolótnikov escollí Livni com a base de les seves operacions militars contra Basili IV.
El 1618, la vila, que era tot de fusta, fou incendiada pels cosacs de Petró Sahaidatxni, i fou novament atacada el 1661. Després dels atacs dels tàtars, la vila entrà en un període de prosperitat. Durant el segle XIX, Livni esdevingué un centre comercial important de la regió.
Durant la Segona Guerra Mundial, la ciutat fou ocupada per l'Alemanya nazi del 26 de novembre de 1941 al 25 de desembre del 1941, quan fou alliberada per l'Exèrcit roig del front de Briansk.

## Referències

* ↑ «Recensements et estimations de la population depuis 1897». — «Office fédéral de statistiques, Recensement de la population russe de 2010». — «Population résidente par municipalité de la fédération de Russie au Plantilla:1er janvier 2012». — «Population résidente par municipalité de la fédération de Russie au Plantilla:1er janvier 2013»..
# Alamgirnar

Alamgirnagar és un antic fortí a la desembocadura del riu Meghna al sud-est de Dhaka, a Bangladesh. Era una fortalesa dels pirates arakanesos, però fou atacada i conquerida per Husayn Beg, general de nabab de Bengala Shaista Khan (governador mogol) el 1664 o 1665.

## Referències

* ↑ The Imperial Gazetteer of India
# Districte de West Dinajpur

El districte de West Dinajpur (bengalí পশ্চিম দিনাজপুর জেলা) fou un antic districte de Bengala Occidental, creat formalment el 15 d'agost de 1947, quan una part del districte de Dinajpur, amb aquest nom, fou integrat al Pakistan i formà un dels districtes de Bengala Oriental (després Bangladesh el 1971), mentre le resta del districte va formar el nou districte de West Dinajpur a Bengala Occidental. El districte de West Dinajpur fou ampliat el 1956 amb alguns territoris abans a Bihar.
L'1 d'abril de 1992, el districte es va dividir en districte de North Dinajpur i districte de South Dinajpur.

## Referències

* ↑ «Partition of Bengal, 1947 - Banglapedia» (en anglès). [Consulta: 30 setembre 2018].
* ↑ «Welcome to the Official Website of Purulia District», 03-01-2008. Arxivat de l'original el 2008-01-03. [Consulta: 30 setembre 2018].
* ↑ «Welcome to UttarDinajpur district». [Consulta: 30 setembre 2018].
* ↑ «Folk Culture». Arxivat de l'original el 2008-04-16. [Consulta: 30 setembre 2018].
# Javolution

Javolution és una biblioteca de codi obert en llenguatge de programació Java per a aplicacions de Temps Real que inclou diversos objectes i col·leccions d'alt rendiment no previstes en l'especificació Java de Temps Real (RTSJ).
Javolution proporciona entre d'altres les característiques següents:
* Contextos (de memòria) concurrents per al suport de programació paral·lela.
* Implementació d'alt rendiment de paquets estàndard de Java (Javolution.util com a substitut de Java.util)
* Programació per contextos per a la separació de finalitats (logging, rendiment, ..)
* Contextos apilables per reduir l'allotjament al munt (ang.:heap) mitjançant zones privades del fil d'execució o també memòries d'àmbit de RTSJ (ang:ScopedMemory)
* Classes equivalents a Union i Struct del llenguatge C per una major facilitat d'interacció.
* Implementació de temps real de StAX (Streaming API for XML)
* Llicència BSD

## Vegeu també

* Java de Temps Real
* Plataforma Java

## Referències

* ↑ Context concurrent Arxivat 2009-09-25 a Wayback Machine.(anglès)
* ↑ Javolution.Util Arxivat 2009-09-25 a Wayback Machine.(anglès)
* ↑ Contextos Arxivat 2009-09-21 a Wayback Machine.(anglès)
* ↑ StackContext Arxivat 2009-10-20 a Wayback Machine.(anglès)
* ↑ Javolution Struct Arxivat 2009-10-24 a Wayback Machine. (anglès)

## Enllaços externs

* Pàgina inicial de Javolution (anglès)
* Les col·leccions de Javolution (anglès) Presentació.
* Fully Time Deterministic Java (anglès) Java completament determinista en temps. Conferència AIAA Space 2007.
* Turbocharging Java for Real Time applications Arxivat 2009-02-05 a Wayback Machine. (anglès) Article.
* Validating Java for Safety-Critical Applications (anglès) Conferència AIAA Space 2005